GiliGold/VAD_KnessetCorpus huggingface dataset:
רם בן ברק: ואז ברגע אחד אמרו: לא, אין יותר שום דבר, אין שינויים, הכול כאן ועכשיו, קואליציה, הסכמים קואליציוניים.
רם בן ברק: זה לא מקובל.
רם בן ברק: אז בשביל מה יש ועדת כספים?
רם בן ברק: אם ועדת הכספים היא חותמת גומי של קואליציה שיש לה רוב, אז אני, אין לי מה לבוא לדיונים האלה.
מיכאל מלכיאלי: אבל אתם אלה שאמרתם את חוק הגיוס - - -
איתן גינזבורג: חבר הכנסת מלכיאלי.
איתן גינזבורג: אתה רוצה לדבר, תירשם.
איתן גינזבורג: עכשיו רם בן ברק.
רם בן ברק: אני מדבר עכשיו על הנושא שאנחנו דנים בו.
רם בן ברק: אנחנו כולנו רוצים לעזור לעסקים בישראל, כולנו רוצים להחזיר את העובדים לעבודה, אין כאן אינטרס של אופוזיציה-קואליציה, אבל היה כאן דיון רציני, אופיר, והצורה שזה התנהל היא צורה שהיא לא מקובלת כי אם אנחנו לא יכולים לבוא ולעשות בוועדת הכספים דיונים אמיתיים ולא רק קואליציה-אופוזיציה ולא שהשר יבוא ואז כולם יעמדו דום ויצביעו, אז אני אומר לך, אני לא אבוא לדיונים האלה.
אופיר כץ: כל זה, אלה שינויים שבאו מהוועדה.
אופיר כץ: זה שינוי שאנחנו הבאנו.
רם בן ברק: ואם הדרך שלנו בשביל לדון בזה באמת אחרי שאנחנו רואים שאי אפשר זה לעשות דיון מחדש אז זה מה שאנחנו עושים עכשיו.
איתן גינזבורג: אני מזכיר לכם שהדיון מחדש הוא לא על כל החוק, הדיון מחדש הוא רק על טענה של נושא חדש, וצריך להבין מהי טענה של נושא חדש.
איתן גינזבורג: זה לא סתם דיון מחדש על כל החוק.
איתן גינזבורג: טענה של נושא חדש זה אומר שכל הסעיף הזה יוצא מהחוק והוא לא הולך להצבעה.
איתן גינזבורג: צריך להבין מה המשמעות של התהליך הזה ולא ליפול למשמעותן המילולית של אותן מילים נושא חדש.
אלכס קושניר: שתי מילים בכלל על החוק ואחר כך על הנושא החדש.
אלכס קושניר: אני מסכים איתך, אופיר, שהחוק הזה צריך לעבור כמה שיותר מהר.
איתן גינזבורג: אגב, אני מזכיר, אלכס, שהוא גם לא יגיע למליאה אם לא תהיה הסכמה, ולכן צריכה להיות הסכמה של כולם כדי שנוכל להצביע עליו במליאה, כדי שנוכל להעביר את הכסף לאזרחים.
אלכס קושניר: אני מסכים איתך, אופיר, שזה צריך לקרות כמה שיותר מהר אבל אני גם מסכים עם חבר הכנסת קרעי, שאתמול דיבר בוועדת הכספים והעלה הסתייגויות מאוד מאוד חשובות, שלצערו הרב, וגם לצערי הרב אגב, הוא לא יכל להצביע על ההסתייגויות של עצמו.
אלכס קושניר: ולכן אתה צודק גם שאין כאן הבדל בין קואליציה לאופוזיציה, כולנו פה לטובת האזרחים, אבל ההתנהלות דווקא שלכם – ואגב, לא שלך ולא של חברי הכנסת אלא של שר האוצר אתמול בצורה דורסנית; הוא דרס אתכם, מחק אתכם לחלוטין – ולכן אני פונה אליך ואני אומר לך, נכון, אין פה קואליציה ואופוזיציה.
אלכס קושניר: בואו נעבוד לטובת האנשים וננסה להעביר את החוק הזה בצורה הטובה ביותר, שיכלול גם הורדת השכר המזכה וגם דיפרנציאציה בעסקים ועוד מלא דברים שצריכים להיות בחוק הזה.
אלכס קושניר: לעניין הנושא החדש, אני מבקש להצביע על כל סעיף בנפרד כי אני חושב שארבעה הם לא נושא חדש, ואחד כן.
אלכס קושניר: אני לא רוצה להצביע על כולם ביחד.
אלכס קושניר: סעיף 5 בסדר-היום בכלל לא קשור לכסף.
אלכס קושניר: אדוני היושב-ראש, לא יודע אם אתה יודע, סעיף 5, הוא בסך הכול מדבר על זמן שגוף כזה או אחר צריך לשמור את המידע.
אלכס קושניר: הרי אין שום סיבה, אין שום סיבה בעולם ששירות התעסוקה ישמור את המידע הזה כשהוא כבר קיים בביטוח לאומי.
איתן גינזבורג: שאלה אם זה נושא חדש, ואם זה נושא חדש, האם אתה רוצה להוציא את זה מהחוק.
אלכס קושניר: אני רוצה להוציא את זה מהחוק כי אני חושב שאין בזה צורך.
אלכס קושניר: דבר שני, אני חושב שיש כאן פגיעה בכל הנושא של שמירת הנתונים ושמירת הפרט, ולכן אני חושב שמדובר כאן בנושא חדש.
אלכס קושניר: ואגב, אופיר, זה בכלל לא מעכב את החוק.
אלכס קושניר: אפשר לעשות את החוק הזה בלי הדבר הזה.
אופיר כץ: בלי הדבר הזה אי אפשר להעביר את הכסף.
אלכס קושניר: בטח שכן אפשר להעביר את הכסף.
אלכס קושניר: הם מדברים על שנתיים שמירת מידע.
אלכס קושניר: אין שום סיבה.
אופיר כץ: לא, אבל בתוך סעיף 12 יש את כל המסלול איך זה אמור לעבוד, איך זה אמור להתנהל.
אלכס קושניר: אז תורידו את התוספת הזאת, והכול בסדר, ואין נושא חדש.
איתן גינזבורג: תודה, חבר הכנסת קושניר.
איתן גינזבורג: חבר הכנסת מיכאל מלכיאלי, בבקשה.
מיכאל מלכיאלי: אדוני היושב-ראש, קודם כול לדיון שנעשה כאן.
מיכאל מלכיאלי: אני אתמול לא הייתי בוועדת הכספים, רק צפיתי בדיון, ואני אומר לך את האמת, גם כחבר קואליציה אני מזדהה עם הדברים שמיקי לוי אמר – לא יודע אם לגבי הסגנון אבל רוח הדברים, ברור שהוא צודק.
מיכאל מלכיאלי: אני בעצם שואל את חבריי מיש עתיד ומישראל ביתנו.
מיכאל מלכיאלי: הרי אתם לקחתם את מדינת ישראל לבחירות בגלל הדבר הזה, ככתבו וכלשונו.
אלכס קושניר: באמת, אל תתחיל.
אלכס קושניר: אתה רוצה שנפתח את זה?
מיכאל מלכיאלי: כשאנחנו צעקנו מעל כל מיקרופון - - -
אלכס קושניר: אז אני אגיד לך מי לקח את המדינה לבחירות.
אלכס קושניר: אדון נתניהו לקח את המדינה לבחירות.
איתן גינזבורג: חבר הכנסת קושניר, כרגע סיימת את דבריך.
אלכס קושניר: אבל אנחנו - - -
איתן גינזבורג: כרגע סיימת את דבריך.
איתן גינזבורג: זכותו לומר מה שהוא רוצה.
אלכס קושניר: הוא מתחיל לדבר איתי על פוליטיקה.
איתן גינזבורג: אבל זכותו לומר מה שהוא רוצה.
איתן גינזבורג: אתה רוצה גם לצנזר לו את הדברים?
איתן גינזבורג: זו עמדתו, תן לו להגיד מה שהוא רוצה.
איתן גינזבורג: תגיד לי, אנחנו עכשיו בצנזורה?
אלכס קושניר: הם מנסים לייצר מציאות בינארית, או נתניהו או כלום - - -
איתן גינזבורג: חבר הכנסת קושניר, אתה סיימת את דבריך.
איתן גינזבורג: תן לשמוע את דבריו של מלכיאלי, מה שהוא רוצה, ואני אעמוד על כך שהוא יגיד מה שהוא רוצה.
אלכס קושניר: שיגיד מה שהוא רוצה וגם אני אגיד מה שאני רוצה.
מיכאל מלכיאלי: יכול להיות שישראל כץ אתמול בוועדה, במה שהוא אמר ככתבו וכלשונו, הוא למד מאיווט ליברמן.
מיכאל מלכיאלי: יכול להיות שזאת לא המצאה שלו.
מיכאל מלכיאלי: אתם היום מטיפים לנו מוסר שאנחנו מנסים לשנות את החוק ולא נותנים לנו.
מיכאל מלכיאלי: אתם יצרתם את זה, אז הגיע הזמן שתיקחו אחריות.
אלכס קושניר: מתי יצרנו את זה?
אלכס קושניר: מה הקשר?
מיכאל מלכיאלי: אתם אמרתם ככתבו וכלשונו - - -
אלכס קושניר: אתה מדבר איתי על חוק הגיוס עכשיו?
איתן גינזבורג: תודה, מלכיאלי.
איתן גינזבורג: רם שפע, אחרון הדוברים.
מיכאל מלכיאלי: וזה לא נושא חדש.
אלכס קושניר: גם חוק גיוס זה לא נושא חדש.
איתן גינזבורג: חבר הכנסת קושניר, אני לא רוצה להשתמש בפטיש.
שלמה קרעי: אבל הוא צודק, אלכס, אתם המצאתם את הרעיון - - -
איתן גינזבורג: חברים, תודה רבה לכם.
איתן גינזבורג: אתם רוצים להמשיך את הדיון הזה?
איתן גינזבורג: מספיק.
איתן גינזבורג: תכבדו לפחות אותי.
איתן גינזבורג: רם.
רם שפע: אני חייב להגיד משהו, לא תכננתי להגיד את זה אבל סלח לי, חבר הכנסת קושניר, וגם מיקי לוי מקודם.
רם שפע: כל פעם שהקואליציה מציינת את אחד השמות ו/או אומרת משהו שלא לרוחכם אתם מתפרצים.
רם שפע: אתם לעומת זאת – וזה בסדר, זכותכם – אומרים דברים על הקואליציה, אנחנו לא מתפרצים.
אלכס קושניר: אז תתפרצו, למה לא.
רם שפע: למה אתה צריך להתפרץ כל הזמן לדברים שלו?
אלכס קושניר: כי יש פה כל מיני האשמות.
איתן גינזבורג: חבר הכנסת קושניר, לא חייבים להגיב על כל דבר.
רם שפע: אני שמח שאתם מוכיחים את דבריי.
איתן גינזבורג: לא חייבים, ממש לא חייבים.
איתן גינזבורג: תתאפקו.
איתן גינזבורג: אנשים בוגרים.
רם שפע: לגבי אתמול, אני גם רוצה להצטרף – גם לחבר הכנסת מלכיאלי וגם למיקי לוי – ולהגיד שגם אני מאוד לא אהבתי את האופן שבו ישראל כץ פנה אתמול לוועדת הכספים.
רם שפע: היחסים בין הכנסת והממשלה חייבים להישאר כאלה שלכנסת יש תפקיד מרכזי להיות גורם מאזן ובולם לממשלה, וזה בסדר גמור וזה יישאר ככה.
רם שפע: אני חושב – אמרתי את זה לחבר הכנסת כץ אתמול – שגם השר כץ יבין שזו לא הייתה הדרך הנכונה להתייחס לוועדת הכספים.
אלכס קושניר: ובגלל זה הם מעבירים את החוק ככתבו וכלשונו.
רם שפע: יפה, הצלחת להתאפק חצי דקה.
רם שפע: כמה דברים.
רם שפע: א', החוק הזה בהחלט לא מושלם ויש הרבה דברים שהיו יכולים להיות הרבה יותר אפקטיביים.
רם שפע: גם הכסף של המדינה היה יכול להיות מחולק בצורה הרבה יותר אפקטיבית לציבור ולגופים, וגם יש סעיפים דוגמת האגודות השיתופיות שבעיניי עושים להם עוול אדיר ואני עומד על כך שזה יתוקן, גם אם לא דרך החקיקה, דרך הסכמים עם משרד האוצר, ועובדים על זה, הייתה אתמול פגישה ואני מקווה שזה יניב תוצאות.
רם שפע: אבל, חשוב להגיד שבסוף מה שקרה - אחרי שכץ אמר את דבריו, והוועדה לא הייתה מוכנה בעת הזאת להצביע - אכן כמו שאמר אופיר לפני כמה דקות, יצאו מחוץ לחדר ונעשו תיקונים די משמעותיים – לא מספיק טובים, היינו רוצים יותר, אבל נעשו שינויים.
רם שפע: אז אני רק מבקש.
רם שפע: כשאתם מלינים על מה שקרה אתמול, זה בסדר גמור, זכותכם, אבל מה שקרה זה שהוא חזר עם שינויים, ורק צריך להגיד את זה.
רם שפע: זה הכול.
מיקי לוי: איזה שינויים?
איתן גינזבורג: תודה, חבר הכנסת שפע.
איתן גינזבורג: אני מבקש לתת את זכות הדיבור ליועץ המשפטי של משרד האוצר, שביקש לדבר.
איתן גינזבורג: אסי מסינג, בבקשה.
אסי מסינג: שלום.
אסי מסינג: אני כמובן מוכן להרחיב על כל נושא שאתבקש.
אופיר כץ: לא, אל תרחיב.
אסי מסינג: אני רק אדגיש.
אסי מסינג: עלה הנושא של האגודות השיתופיות.
אסי מסינג: ההצעה כפי שמוצעת כרגע היא להביא בחשבון כל עובד באגודה השיתופית – עובד נוסף כמובן – ובלבד שמתקיימים יחסי עובד מעביד, בהקשר הזה נבדקה גם השאלה של אופן ניכוי המס וגם האופן של הפרשות הביטוח הלאומי.
אסי מסינג: וכל עובד באשר הוא, באגודה שיתופית, מעסיקו יוכל להיות זכאי למענק, וזה בשונה ממה שנאמר בדיון.
איתן גינזבורג: חברים, אני רוצה בבקשה לעבור להצבעה.
איתן גינזבורג: לפי הצעתו של אלכס קושניר, אנחנו נעבור נושא נושא, נצביע האם הוא נושא חדש או לא.
איתן גינזבורג: אני עובר לסעיף הראשון, סעיף 1 לחוק.
איתן גינזבורג: מי בעד הטענה שהנושא הוא נושא חדש, ירים את ידו.
איתן גינזבורג: לא אושר.
איתן גינזבורג: הטענה לא התקבלה.
איתן גינזבורג: סעיף 2(2).
איתן גינזבורג: מי בעד נושא חדש, ירים את ידו.
איתן גינזבורג: נגד – 7
איתן גינזבורג: 7 נגד.
איתן גינזבורג: הבקשה לא התקבלה.
איתן גינזבורג: נגד – 8
איתן גינזבורג: 8 נגד.
איתן גינזבורג: סעיף 11 – סמכויות ועדת ערר.
איתן גינזבורג: מי בעד טענת נושא חדש?
איתן גינזבורג: לא התקבלה.
איתן גינזבורג: סעיף 12.
איתן גינזבורג: אם כך, אני קובע שהבקשות לנושא חדש לא התקבלו בוועדה.
איתן גינזבורג: רביזיה, אנחנו נתכנס כאן בשעה 14:40.
איתן גינזבורג: תודה, הישיבה נעולה.
איתן גינזבורג: חברי הוועדה, אני מתכבד לפתוח את ישיבת הוועדה, אנחנו דנים ברביזיות שהוגשו על נושא חדש.
איתן גינזבורג: חבר הכנסת מיקי לוי, אתה רוצה בבקשה לנמק את הרביזיות?
מיקי לוי: אני אחזור על דבריי.
מיקי לוי: לא ראוי שגם הוועדה הזו וגם ועדת הכספים – ואמרתי את זה גם ליושב-ראש, חבר הכנסת גפני – שעתיים לפני יבצעו זימון דיון.
מיקי לוי: לא היה נהוג כך מעולם, מעולם.
מיקי לוי: תמיד נתנו גם לצד הזה וגם לצד הזה, דהיינו אופוזיציה-קואליציה, להתארגן.
מיקי לוי: וראה מה קרה.
מיקי לוי: רק חבר אחד מחברי האופוזיציה הגיע כי השאר עסוקים, אני לא אומר כלום, יש להם סדר-יום.
מיקי לוי: ולכן יצא קצפי, לא על החוק עצמו.
איתן גינזבורג: אבל מי שביקש את הדיון עכשיו זה אתה, לא חברי האופוזיציה.
איתן גינזבורג: צריך להגיד את האמת.
מיקי לוי: אם אתה רוצה להיתקע דווקא בסיפור של הרביזיה, אז כן.
איתן גינזבורג: אתה אומר, ראו מה קרה.
איתן גינזבורג: רק חבר אופוזיציה אחד, אבל רק אתה הגעת כי מי שכינס את הדיון הזה זה אתה.
איתן גינזבורג: הנה, עוד אחד הגיע.
מיקי לוי: לא, איתן.
מיקי לוי: רק שני חברי כנסת מהאופוזיציה הגיעו לדיון המוקדם שלך, בסדר?
איתן גינזבורג: היה פה רם בן ברק.
מיקי לוי: אני אתקן – אם אתה רוצה להיתפס לקטנות – לא כל חברי הכנסת מהאופוזיציה.
מיקי לוי: קיבלתי טלפונים, גם מהמשותפת, גם מימינה, שהם מבקשים לדחות ולבטל כי זה לא היה בסדר-היום.
מיקי לוי: כשאתם עושים משהו כמין מחטף, וכולם אמרו שהם בעד החוק, כולל אותי, רצו להכניס שינויים.
מיקי לוי: רצו להכניס שינויים.
מיקי לוי: ברור לנו שהשטח צריך כסף - מסכימים יותר, מסכימים פחות - אבל כשמקבלים זימון שעתיים לפני, זה לא ראוי.
מיקי לוי: ככה לא עובדים יחסי הגומלין בבית הזה.
מיקי לוי: אני לא מכיר דבר כזה.
מיקי לוי: אני כמעט שמונה שנים פה, אני לא מכיר דבר כזה שקרה, ואם קרה, זה קרה בהסכמה, לא קרה שלא בהסכמה.
מיקי לוי: אחר כך תטענו ליחסים לא הולמים בין האופוזיציה לקואליציה על בסיס אישי.
מיקי לוי: זה לא על בסיס אישי, זה על בסיס של עקרונות.
מיקי לוי: ולכן, כשאתה מזמן ב-12:01 ישיבה, זה לא ראוי.
מיקי לוי: אני לא רוצה להראות לך את ההתכתבויות שלי עם המשותפת ועם ימינה על הטענות הבסיסיות שלכם.
מיקי לוי: ככה לא עובדים, ואם אתם תמשיכו בדרך הזו לא נעשה שום דבר בהסכמה.
מיקי לוי: יכולתי לבוא – כיוון שאני חושב שהחוק חשוב – יכולתי לבוא עם 2,000 הסתייגויות לחוק, להחזיק את ועדת הכספים עד שבוע הבא.
מיקי לוי: ומכיוון שבאנו עם ידיים פתוחות, אני הבאתי 14 הסתייגויות בסך הכול, רובן מהותיות.
מיקי לוי: חלק אמרו לי עזוב, הורדתי.
מיקי לוי: רובן מהותיות, באמת, רק כדי להיטיב עם הציבור.
מיקי לוי: נתתי דוגמה ששילמו לאלה שהחזירו במרס פחות כסף מאלה שהחזירו ביוני.
שלמה קרעי: במאי.
מיקי לוי: במאי.
אופיר כץ: במרס לא החזירו.
מיקי לוי: נתתי דוגמה על נושא דיפרנציאלי, שזה היה מוסכם כמעט על כולנו כדי להכריח את המעסיקים להכניס חזרה למעגל העבודה את אותם חלשים, להתחיל – סתם לדוגמה – עם שקל לעובד הראשון ולגמור עם 80 שקלים לעובד האחרון.
מיקי לוי: מה יעשו?
מיקי לוי: את העובדים החלשים יפלטו החוצה כי זה לא דיפרנציאלי, כי זה כסף שווה, כולם מקבלים את אותו סכום על כולם.
מיקי לוי: יותר שווה לו להיפטר מהעובדים החלשים אצלו בחברה, ובאמת ביקשנו דברים שהם לא ברומו של עולם.
מיקי לוי: אז בסדר, יכולנו להיכשל בהסתייגויות שלנו, חשבנו שזה יהיה רציני, והצבעתם על ההסתייגויות ואנחנו כשלנו, אבל להביא היום דיון, בשעה 12:01 לשלוח זימון, זה לא ראוי.
מיקי לוי: כדאי שתעשו חשבון נפש.
איתן גינזבורג: אני רוצה להתייחס בבקשה מכיוון שהעלית את הנושאים האלה גם קודם ואני בדקתי אותם.
איתן גינזבורג: אנחנו ביום של כנסת פעילה.
איתן גינזבורג: אנחנו ביום של פעילות כנסת, ביום שבו גם המליאה פועלת וגם הוועדות, אומנם במתכנות טיפה יותר מצומצמת אבל חברי הכנסת אמורים להיות כאן, בטח ביחסים של קואליציה-אופוזיציה.
איתן גינזבורג: ולכן ההודעה על כינוס הישיבה היא לא חריגה, בדקתי את זה.
איתן גינזבורג: יותר מכך אומר, מיקי, דיון בשאלה של נושא חדש הוא תמיד דיון דחוף, בטח בסוגיה של חוק כל כך משמעותי שאמור להעביר כסף, שעובדים עליו כל כך הרבה זמן.
איתן גינזבורג: ולכן, אם צצה טענה של נושא חדש, זה דווקא השוני של ועדת הכנסת אל מול ועדות אחרות.
איתן גינזבורג: היא ועדה הרבה יותר פלקסבילית מבחינת הכינוס שלה וההתדיינות שלה, היא צריכה להתכנס אד הוק.
איתן גינזבורג: אגב, למרות שהקואליציה – ואני אגיד עכשיו דבר שאולי לא הייתי צריך להגיד – הקואליציה לחצה עליי לעשות דיון יותר מוקדם מאשר זומן, אני אמרתי שהיא מבקשת זמן מספיק לאנשים להגיע מתוך הבנה שאנשים, חלקם נמצאים וחלקם לא, אבל חשבתי שנושא חדש הוא נושא דחוף ושכדאי לא לעכב את הוועדה שדנה בחוק כדי להמשיך את הדיונים בוועדה.
איתן גינזבורג: ולכן, הטענות האלה לגבי דורסנות וכו', אנחנו ביום כנסת, אנחנו לא ביום חמישי ולא ביום ראשון.
איתן גינזבורג: יום שלישי היום, אנשים צריכים להיות פה, אנשים עובדים פה ויש פה נוכחות של חברי כנסת גם מהאופוזיציה וגם מהקואליציה, ולכן הטענות האלה יכולות להיטען בסיטואציה אחרת, בטח לא באופן שבו אנחנו נמצאים.
מיקי לוי: אתה השבת לי, אני רוצה להשיב.
איתן גינזבורג: לא השבתי.
איתן גינזבורג: אתה יודע, כל אחד בזכות הדיבור שלו.
מיקי לוי: לא, אבל השבת לי, וגם הזכרת אפילו את השם שלי.
איתן גינזבורג: התייחסתי.
מיקי לוי: אתה לא רוצה לתת לי זכות דיבור, לא צריך.
איתן גינזבורג: התייחסתי לדברים שאמרת.
מיקי לוי: לא צריך.
מיקי לוי: הבנו.
מיקי לוי: זה חלק מהניהול, אתה רואה?
מיקי לוי: זה חלק מהניהול.
איתן גינזבורג: לא ציפיתי למשהו אחר.
טלי פלוסקוב: מיקי, אבל אתה דיברת, נתנו לך עשר דקות.
מיקי לוי: לא, אבל הוא הזכיר גם את השם שלי.
איתן גינזבורג: אז מה אם הזכרתי?
איתן גינזבורג: מיקי, יש לי חדשות בשבילך.
איתן גינזבורג: זה שאני מזכיר שם של אדם, לא נותן לו את הזכות להתבטא מייד.
מיקי לוי: אבל הוא ענה לי, והטיעון שהוא ענה לי אינו נכון במהות.
טלי פלוסקוב: אז עד מתי אנחנו יכולים להשיב אחד לשני?
טלי פלוסקוב: הציבור ממתין להחלטות, לבשורות.
טלי פלוסקוב: מה אנחנו עושים, משחקים כדורגל?
איתן גינזבורג: לא, ברביזיה זה נימוק אחד.
אלכס קושניר: חמש רביזיות.
אלכס קושניר: אני התפתיתי, בהתחלה אמרתי אני אענה למלכיאלי אבל אני אתאפק, אני אמצא מקום.
איתן גינזבורג: גם אתה מאריך את הפתיל, כמו ליברמן.
מיכאל מלכיאלי: הוא הזכיר את השם שלי.
אלכס קושניר: אל תתחיל איתי, איתן, כי אני גם עכשיו אתעצבן, אבל עזוב, אני מנסה להיות ענייני.
אלכס קושניר: אתה רוצה שנהיה ענייניים, אז הנה אני ענייני.
אלכס קושניר: תפתח את סעיף 12(ה)(2) ותקרא מה כתוב בו.
אלכס קושניר: כתוב שהמידע יישמר לפרק זמן מזערי הדרוש, לכל היותר לתקופה שלא תעלה על שנתיים.
אלכס קושניר: בתום התקופה ימחק שירות התעסוקה את המידע אלא אם כן המידע דרוש לצורך ניהול הליך משפטי.
אלכס קושניר: כל הסיפור הזה, כל שמירת המידע אצל שירות התעסוקה הוא לצורך הליך משפטי, זה מה שאמרו אתמול נציגים של השירות, ולכן אני לא מבין למה צריך שאנחנו נחזיק כפל מאגרים.
אלכס קושניר: זה מידע רגיש של אנשים, ואגב, היועץ המשפטי – הוא כבר לא פה, נכון?
איתן גינזבורג: הוא לא פה כי עכשיו אנחנו דנים רק ברביזיה.
אלכס קושניר: אבל נמצאת פה ארבל, שהיא היועצת המשפטית של הוועדה הזאת.
אלכס קושניר: יש פה עניין שהוא הרבה מעבר לחוק.
אלכס קושניר: למה אני טוען לנושא חדש?
אלכס קושניר: אני טוען לנושא חדש כי הנושא הזה בעצם משיק ויש לו השלכות רוחב.
איתן גינזבורג: הוא לא היה בהצעת החוק המקורית?
אלכס קושניר: אתה רואה, הוא שונה.
איתן גינזבורג: מה שונה?
אלכס קושניר: הוא שונה.
איתן גינזבורג: הוא היה או לא היה בהצעת החוק המקורית?
מיקי לוי: זה לא כתוב בכחול.
איתן גינזבורג: זה לא כתוב?
איתן גינזבורג: הוסיפו את זה אחר כך?
אלכס קושניר: ולכן יש פה באמת נושא חדש שיש לו השלכות על תחומים אחרים של שמירת נתוני הציבור ושל שמירת נתונים של האזרחים, ולכן אני חושב שפה מהותית מדובר בנושא חדש.
אלכס קושניר: מה שאני חושב על החוק כבר אמרתי, ומה שאני חושב על מה שמלכיאלי אמר, אמרתי, אבל עכשיו אני מדבר דווקא על הסעיף הספציפי הזה, ששווה שנתייחס אליו עניינית ולא סתם כדי לדחוף את החוק כמה שיותר מהר.
איתן גינזבורג: אופיר, יש לך מה להגיב?
אופיר כץ: להצביע.
איתן גינזבורג: אנחנו נעבור להצבעה.
איתן גינזבורג: מי בעד הרביזיה הראשונה, ירים את ידו.
איתן גינזבורג: בעד – 2
איתן גינזבורג: לא אושרה.
איתן גינזבורג: הרביזיה לא התקבלה.
איתן גינזבורג: מי בעד הרביזיה השנייה, ירים את ידו.
איתן גינזבורג: מי בעד הרביזיה השלישית, ירים את ידו.
- דדון: נגד – 6.
איתן גינזבורג: למה שישה?
איתן גינזבורג: אני ספרתי שמונה.
איתן גינזבורג: מי בעד הרביזיה הרביעית, ירים את ידו.
איתן גינזבורג: הריבזיה לא התקבלה.
איתן גינזבורג: מי בעד הרביזיה החמישית, ירים את ידו.
איתן גינזבורג: בוקר טוב, חברי הוועדה, אני מתכבד לפתוח את ישיבת ועדת הכנסת.
איתן גינזבורג: היום יום שני, כ"ג בסיוון, תש"ף, 15 ביוני 2020.
איתן גינזבורג: על סדר היום מספר נושאים.
בועז טופורובסקי: אדוני היושב-ראש, למה מתחילים שוב בעשרים דקות איחור?
איתן גינזבורג: כי הייתי בבירורים אחרונים לפני הדיון.
בועז טופורובסקי: קצת כבוד לחברי הוועדה.
בועז טופורובסקי: אנחנו כאן יושבים ואפילו חלקנו הקדמנו ומחכים כל כך הרבה זמן אחרי כן.
איתן גינזבורג: צודק.
איתן גינזבורג: אבל לא שיחקתי.
איתן גינזבורג: ניסיתי להגיע להסכמות עם האופוזיציה.
מתן כהנא: בגלל שלא הגעתם להסכמות עם עצמכם.
אלעזר שטרן: הוא התנצל?
בועז טופורובסקי: הוא לא התנצל.
איתן גינזבורג: הודענו לפני כן שתהיה ועדה במהלך שעות היום.
אלעזר שטרן: והודעתם לפני כן.
איתן גינזבורג: אז הודענו לפני כן שתהיה ועדה ואמרנו שהשעה תימסר מאוחר יותר.
איתן גינזבורג: לאור העובדה שניסינו לאורך כל הלילה להגיע להסכמות עם האופוזיציה בנושאים שונים ולא הגענו, לצערי, להסכמות אז שלחנו את ההודעה על המועד המדויק של הישיבה בשעה מאוחרת.
איתן גינזבורג: אבל התרענו לפני כן שיהיה דיון.
אלעזר שטרן: על זה אין לי טענות.
אלעזר שטרן: רק דבר אחד בשביל התרבות של כולנו.
אלעזר שטרן: יכול להיות שגם דוחים אבל כשאתה פותח ישיבה באיחור של 25 דקות, גם אם אנחנו אשמים, תגיד: אני מתנצל – אל תתנצל, סליחה, אתם לא מתנצלים.
אלעזר שטרן: תגיד משהו על האיחור.
אלעזר שטרן: תתייחס לאיחור.
אלעזר שטרן: אמרתי לך אתמול שאתם מתייחסים לזמנים שלנו כאילו - - -
אלעזר שטרן: התחושה שאתם יכולים לעשות לנו הכול - -
איתן גינזבורג: אלעזר, שלא תטעה – היה לי בראש שזה ב-11:00 והייתי פה בוועדת כספים.
איתן גינזבורג: בחרנו מנכ"ל.
איתן גינזבורג: ב-11:00 הייתי פה.
איתן גינזבורג: יצאתי עכשיו כי עשיתי משהו עם האופוזיציה אבל אני מתנצל.
איתן גינזבורג: טעות לעולם חוזרת.
איתן גינזבורג: אני מצטער.
איתן גינזבורג: אז אני מצטער על זה.
כמה בקשות: אנחנו היינו בשבוע שעבר באירוע ביוזמת יושב-ראש הכנסת שבו הוא ניסה להגיע למצב שבו מגיעים להסכמה עם האופוזיציה מכיוון שחבר כנסת אחד ועוד ארבעה חברי כנסת היו מבודדים, וכולם מהאופוזיציה.
כמה בקשות: כדי להתחשב באופוזיציה ולא לנצל את הסיטואציה שנוצרה לטובת הקואליציה יושב-ראש הכנסת החליט שיעלו במליאה רק חוקים שנמצאים בהסכמות מלאות ולא חוקים קונטרבסליים.
כמה בקשות: לא הייתה כוונה שהאופוזיציה תסכל את הפעילות של הכנסת, אלא שיידונו דברים שהם לא קונטרברסליים ופוליטיים.
כמה בקשות: אבל, לצערי, הסיטואציה הזאת נוצלה לרעה והאופוזיציה סירבה להעלות חקיקה ממשלתית כלשהי - -
מתן כהנא: איתן, אתם לא מצליחים להעלות אף חוק שאתם רוצים בהסכמה ביניכם.
מתן כהנא: מה אתה רוצה מאתנו?
איתן גינזבורג: - - מה שדחה את כל החקיקה הדחופה לשבוע הזה.
איתן גינזבורג: נוצר מצב שבו היום - -
אלעזר שטרן: מיקי זוהר מדבר עם אחמד טיבי.
אלעזר שטרן: הוא סומך עליו יותר מאשר עליכם.
טלי פלוסקוב: אבל קודם הוא דיבר איתך.
איתן גינזבורג: מה שקרה הוא שסדר היום שנקבע היום למליאת הכנסת הוא סדר יום מאוד עמוס.
איתן גינזבורג: על השולחן מונחת שורה של הצעות חוק ממשלתיות דחופות ממש באופן אובייקטיבי.
איתן גינזבורג: אלה הצעות שבגלל פקיעת תקנות שעת חירום ותום תקופת שלושה חודשים מאז כינון הכנסת שבהן הצעות הוארכו באופן אוטומטי, כלומר חקיקה שהוארכה כהוראת שעה לפי סעיף 38 לחוק הכנסת, נוצר מצב של צוואר בקבוק שבו היום ומחר הולכים לפקוע הרבה מאוד חוקים במדינת ישראל אם הכנסת לא תאריך את תוקפם.
איתן גינזבורג: את חלקם רצינו להאריך בשבוע שעבר אבל לאור כיבוד ההסכמים עם האופוזיציה הדבר לא עלה, ואנחנו נאלצים היום להעלות את הנושאים האלה וכן נושאים אחרים שרצינו להעלות, כמו מענקים והחוק הנורבגי.
איתן גינזבורג: לאור זה ולאור העובדה שניסיתי להגיע לשיח עם נציגי האופוזיציה – אני מודה שלא בהצלחה מרובה – לא נותר לנו אלא להציע סדרי דיון מיוחדים לפי סעיף 98 לתקנון כדי לקבוע שעות שבהן המליאה תוכל גם לדון בהצעות החוק וגם לתפקד בצורה נורמלית ולא להגיע למצב שאי אפשר לתפקד בכלל.
איתן גינזבורג: לכן אני מציע לקבוע סדרי דיון מיוחדים להצעת חוק יסוד: הכנסת והצעת חוק הכנסת, גם להצעת חוק מתן מענק לעידוד תעסוקה – שעוד מעט אפרט לגביהם – וגם לאפשר לממשלה הקדמת דיון בחוקים הדחופים שצריכים לעלות ובהם: הצעת חוק תכנון משק החלב, הצעת חוק להארכת תוקפן של תקנות שעת חירום (נגיף הקורונה החדש – הגבלת פעילות), הצעת חוק להארכת תוקפן של תקנות שעת חירום (הגבלת מספר העובדים במקום עבודה לשם צמצום התפשטות נגיף הקורונה החדש) והצעת חוק התכנון והבנייה (תיקון 5).
איתן גינזבורג: מאיר, בבקשה.
מאיר כהן: אני רוצה להגיב למה שאמרת.
מאיר כהן: אנחנו באמת ישבנו עם היושב-ראש וקיבלנו כמעט את כל תנאיו באשר לשבוע שעבר בכל נושא הקורונה ולא היה שום ויכוח.
מאיר כהן: עכשיו אני רוצה להבין – אף אחד לא מונע מיושב-ראש הכנסת לשים על שולחן הכנסת את מה שהוא רוצה.
מאיר כהן: אנחנו לא תמיד חייבים לכבד הסכמות.
מאיר כהן: בבקשה, ירצה – תביאו את זה.
מאיר כהן: לכן זה לא מדויק לגבי השבוע שעבר – אנחנו לא מנענו.
מאיר כהן: יושב כאן אחמד טיבי.
מאיר כהן: אנחנו ישבנו אצל היושב-ראש ולא אמרנו בשום פנים ואופן שאנחנו לא מקבלים.
מאיר כהן: אדוני רוצה – שישים את זה.
מאיר כהן: אנחנו כאופוזיציה נעשה את מה שהחוק והתקנון מאפשר לנו.
מאיר כהן: זה הכלי היחיד שיש בידי האופוזיציה.
מאיר כהן: אני מסתכל על סדר היום שלך.
מאיר כהן: אני לא חושב שממשלה שפועלת כחודש הספיקה להשתמש יחד עם הכנסת בסעיף 98 בסיטונות כמו שאתם עושים כאן.
מאיר כהן: לכן אני אומר מראש שאנחנו נעשה הכול בשביל הכבוד של הכנסת הזאת כדי שלפחות בחוק המענקים נגיע להסדרים.
מאיר כהן: אבל לפני שאתם פונים בטרוניה אחת הקטנה ביותר לאופוזיציה – ואני רוצה לחזק את מה שחבר הכנסת מתן אמר – קודם תעשו סדר אצלכם.
מאיר כהן: אדוני יודע שאתמול התקשרת אליי ועד השעה שתים-עשרה ועד עכשיו לא ברור מהו סדר היום של הכנסת.
מאיר כהן: חבר הכנסת מלכיאלי, לא ברור מהו סדר היום של הכנסת.
מאיר כהן: אז באים אלינו בטענות.
מאיר כהן: אילו אתם הייתם מסודרים בתוך הקואליציה והייתם מביאים סדר יום מאורגן ואומרים לנו, בואו נדבר – היינו באים לדבר.
איתן גינזבורג: סדר היום פורסם אתמול, חבר הכנסת כהן.
איתן גינזבורג: הוא פורסם וקיבלת אותו, ובעוד חצי שעה יש ישיבת נשיאות.
מאיר כהן: איתן, אני מבטיח לך, אדוני - -
איתן גינזבורג: זאת קצת היתממות, לדעתי.
מאיר כהן: אתה יודע, אני קצת מכבד אתכם אבל יש קצת ניסיון לכמה חבר'ה.
מאיר כהן: טיפ-טיפה ניסיון.
מאיר כהן: אני מבטיח לך שסדר היום הזה מאתמול ישתנה ועוד ישתנה.
מאיר כהן: אילו עכשיו היית מקשיב למה שחלק מחברי הקואליציה שלך היו אומרים אז בוודאי היית יודע שהוא משתנה.
איתן גינזבורג: אלעזר, בבקשה.
אלעזר שטרן: כמו שאתה הצגת זה סוג של ערפל.
אלעזר שטרן: הרי אתה יודע שבכל התקנות ובחוקים הרלוונטיים ממצבי חירום וקורונה אנחנו נתמוך.
אלעזר שטרן: על זה לא היה הסיפור.
אלעזר שטרן: אתה אומר את כל זה ובסוף אומר "חוק נורבגי".
אלעזר שטרן: אתה יודע שחוק נורבגי, לפחות לפי מה שהתפרסם, הוא כרגע שבוי בידי סוכני הביטוח.
אלעזר שטרן: זאת אומרת מיקי זוהר שרצה אתמול להעביר חוק ולא העביר, והוא גם יושב-ראש הקואליציה, אמר, כמו שכולנו יודעים, שהחוק הנורבגי לא יתקדם – שאותו אתם רוצים – עד שלא ישתנה המצב של החוק שהוא רצה להעביר בוועדת שרים.
אלעזר שטרן: למה אני אומר את הדברים האלה?
אלעזר שטרן: כן, אתם דורסים את הכנסת.
אלעזר שטרן: אתה יודע את זה בגלל שאתה בחור חכם.
אלעזר שטרן: אז גם אתה בשביל לעטוף הכול שם את כל התקנות ואת מצב החירום ואת החוקים שיפקעו מחר שעליהם אפשר לדבר, יש בהם היגיון.
אלעזר שטרן: החוק הנורבגי – גם בו אתה יכול להגיד שיש היגיון.
אלעזר שטרן: בטח שיש בו היגיון אחרי שעשיתם 36 שרים ולא משנה כמה סגני שרים, אז ברור שאתה צריך לרוץ מוועדת כספים לוועדה אחרת כי לא נשארו לכם חברי כנסת בשביל לעבוד.
אומר לי: עם ישראל לא מטומטם.
אומר לי: הוא רואה את החריקות של הקואליציה, הוא מבין איך אתם לא מאמינים אחד לשני, הוא יודע שהממשלה עם שני ראשי הממשלה זה בגלל שאתם לא מאמינים אחד לשני, ועכשיו פתאום אתה בא ואומר על הקואליציה הזאת שגם ככה אתם רומסים אותה כאילו אנחנו אשמים בזה שאתם תפעילו עוד פעם, עוד פעמיים ועוד שלוש את סעיף 98.
אומר לי: בסוף, כמו שנאמר כאן - - אני רואה שיש דברים יותר חשובים.
איתן גינזבורג: יש עוד דברים.
איתן גינזבורג: תמשיך.
איתן גינזבורג: הוועדה ממשיכה להתנהל.
איתן גינזבורג: כן, בבקשה.
אלעזר שטרן: אני שמעתי שיש אנשים שלא יכולים לעשות שתי פעולות יחד.
איתן גינזבורג: אבל יש כאלה שכן יכולים.
אלעזר שטרן: כשהם הולכים וכותבים הם נופלים.
אלעזר שטרן: דרך אגב, לא ראינו שגם אתם מצליחים לעשות כמה פעולות יחד, אלא אם כן אלה פעולות עקומות.
איתן גינזבורג: מתן כהנא, בבקשה.
מתן כהנא: גם אני רוצה להצטרף לדברים.
מתן כהנא: אדוני היושב-ראש, אתם חוזרים ומשפילים את הכנסת בהתנהגות שלכם בהפעלת סעיף 98 פעם אחרי פעם, מועכים את הכנסת.